Andries Jonker

Andries Jonker (1962-yil, 22-sentyabrda tugʻilgan) — Niderlandiya ayollar milliy futbol jamoasi bosh murabbiyi va sobiq futbolchisi.

Jonker Gollandiyaning Willem II, MVV va Volendam klublarini boshqargan, shuningdek, VfL Wolfsburg, FC Barcelona va Bayern Munich klublarida bosh murabbiy yordamchisi boʻlgan. 2014-yildan 2017-yilning fevraligacha u Arsenal akademiyasi rahbari lavozimini egalladi, soʻng u Wolfsburgga qaytib, asosiy jamoa boshqaruvchisi boʻldi.

Klubdagi faoliyati 
Jonker futbolchi sifatida Gollandiyaning Volendam, De Volewijkers, De Meer va ZFC klublarida oʻynagan.

Murabbiylik faoliyati

Jong Oranje 
Jonker futbolchilik faoliyatini 1988-yilda DRC Amsterdam II jamoasida boshqarishdan boshlagan. Ikki yil oʻtgach, u Niderlandiya yoshlar terma jamoasi bosh murabbiy lavozimni egalladi. U bu lavozimni etti yil davomida egallab turdi.

FC Volendam 
Jonker 1999-yil iyul oyidan keyingi yilning iyun oyi oxirigacha Volendam klubi bosh murabbiy sifatida faoliyat olib borgan.

MVV Maastricht 
2004-yil iyul oyida Jonker MVV Maastricht klubining bosh murabbiyi etib tayinlandi. U Sterrendragerliklarni 2006-yilgi KNVB kubogining chorak finaligacha olib chiqgan.

Willem II 
Jonker 2006-07-yilgi mavsumda Willem II klubining bosh murabbiy yordamchisi etib tayinlangan. Keyingi mavsumda u Tricoloreslar boshqaruvini toʻliq egallagan. Bosh murabbiy sifatida Jonker yana bir mavsum klubni boshqardi va 2009-yilning fevralida jamoani tark etdi.

Bayern Munich 
Keyinchalik Jonker 2009-yilning iyulida Louis van Gaalning yordamchisi sifatida Bayern Munichga oʻtdi. Yordamchi sifatida Jonker Bayern Munich klubi bilan Bundesliga va 2010-yilgi DFB-Pokal dublini qoʻlga kiritdi. Kegingi 2011-yilning aprelida vaqtinchalik bosh murabbiy sifatida mavsum oxirigacha jamoada ishladi. Jonker 2011-yil iyun oyida Bayern Munich klubining yangi bosh murabbiyi sifatida eʼlon qilindi. Jonker 2012-yilning iyun oyida klubni butunlay tark etdi.

VfL Wolfsburg 
Jonker koʻp oʻtmay VfL Wolfsburgga qoʻshildi va shu tariqa Bundesligada qoldi. Shunday qilib, Volkswagen Arenada u bosh murabbiy yordamchisi lavozimini egalladi va u yerda Wolvesga 2013-yilgi DFB-Pokal yarim finaliga chiqishiga yordam berdi.

Arsenal 

Jonker 2014-15-yilgi mavsum oldidan Angliyaning Arsenal klubi akademiyasining yangi bosh mrabbiyi sifatida eʼlon qilindi. Klubda Jonkers akademiyaning Hale End bazasini qayta loyihalash va qayta qurishda nufuzli va muhim qismni tashkil qilgan.

Wolfsburgga qaytish 
Jonker 2017-yilning fevralida klubning yangi bosh murabbiyi etib tayinlanishi uchun yana Wolfsburg bilan bogʻlandi Jonker Wolfsburg klubida 2017-yil, 18-sentyabrda murabbiylik faoliyatini yakunladi.

Telstar 
VfL Wolfsburgda yordamchi murabbiy sifatida birinchi tayinlanganidan roppa-rosa etti yil oʻtib, Jonker Eerste Divisie klubi SC Telstar bilan ikki yillik shartnoma imzoladi. Velsen-Zuid klubida Jonker De Graafshapga ketgan Mike Snoei va Piet Buter oʻrniga bosh murabbiy va texnik direktor etib tayinlandi.

2022-yil iyun oyida Jonker Telstar bilan xayrlashdi.

Niderlandiya (ayollar) 
2022-yil, 24-avgust kuni Jonker Gollandiya ayollar terma jamoasining Yevro-2022dagi yomon oʻyinidan soʻng ishdan boʻshatilgan Mark Parsons oʻrniga yangi bosh murabbiy etib tayinlandi. Jonker Niderlandiya terma jamoasi bilan 2025-yilgacha shartnoma tushdi.

Bosh murabbiy sifatidagi statistikasi

Manbalar 

Niderland futbolchilar
Yashayotgan insonlar
1962-yilda tugʻilganlar